Мапа на нападите во Париз
Вечерта на 13 ноември 2015 година, се случија серија на координирани терористички напади, кои вклучуваа пукање, самоубиствени бомбашки напади и задржување на заложници, во Париз, Франција и во северното предградие Сен Дени. Нападите започнале во 21:16  по Средноевропско време. Шест масовни пукања се случиле во централниот дел од Париз, и три самоубиствени бомбашки напади блиску до стадионот Стад де Франс. Најголем број жртви имало во нападот на концертната сала Батаклан (*Le Bataclan*), каде напаѓачите зеле заложници. Исламската држава (ИСИЛ) ја презеде одговорноста за овие напади.

Ден после нападот, францускиот претседател Франсоа Оланд прогласи вонредна состојба, што е прва после немирите од 2005 година. Најмалку 129 се смртно повредени, од кои 89 лица се погинати на рок концертот, а останатите на другите локации во Париз. Околу 350 лица се повредени, од кои 99 се во критична состојба. Во знак на солидарност и поддршка, голем број земји прогласија ден на жалост, и ги обоија зградите во боите на француското знаме, а на друштвените мрежи парижани нудеа засолниште на Твитер, со хаштаг #PorteOuverte („#ОтворенаВрата"), додека Фејсбук на своите корисници им понуди транспарентна слика со боите на француското знаме.

Напади
------

### Стад де Франс

Првата експлозија одекнала околу 21:23, а потоа уште две во наредните десетина минути недалеку од националната арена Стад де Франс, додека траел пријателски натпревар меѓу француската и германската фудбалска репрезентација. Најмалку четири лица погинале, од кои двајца атентатори. Претседателот на Франција Франсоа Оланд, присуствувал на натпреварот, и е одведен на сигурно, неповреден.

### *Le Petit Cambodge и Le Carillon*

Речиси во исто време со експлозиите на Стад де Франс, едно лице отворил оган од автоматско оружје, од автомобил во движење, пукајќи на гостите кои седеле пред рестораните Le Carillon и le Petit Cambodge. Најмалку 14 лица погинале, а 10 се тешко повредени.

### Концертаната сала *Батаклан*

Концертната сала „Батаклан", 2015 година
Набрзо по пукањето пред рестораните, четири лица отвориле оган во полната концертна сала „Батаклан", каде се одржувал концерт на амеркинаската група *Иглс оф дед метал* (Eagles of Death Metal). Најмалку 80 лица се убиени, а голем број се повредени. Атентаторите останале во салата, и ги зеле за заложници преживеаните. Во 00:25, специјалните сили упаднале во концертната сала, и ги ослободиле заложниците. Еден атентатор е убиен, а останатите тројца се самоубиле.

### Останати улични напади

Во 21:45, околу 15 минути после нападот на Батаклан, атентаторите отвориле оган врз Мек Доналдс, каде погинале петмина, а осум се тешко ранети. Девет минути по овој напад, отворен е оган и врз гостите кои седеле пред ресторанот *La Belle Équipe*. Во овој напад погинале 19 лица, а 14 се тешко повредени.

Последици
---------

Најмалку 129 лица се убиени, а 352 се поредени, од кои 99 се во критична состојба. Меѓу убиените е Хрват од Белгија, како и двајца Романци, еден Германец, двајца Американци, еден Италијанец, а еден австриски граѓанин е повреден.

Парискиот јавен обвинител Франсоа Молин изјавил дека седуммина од напаѓачите се мртви и дека сè уште се трага по оние што пукале врз гостите од рестораните. Франција ги затвори границите и прогласи вонредна состојба.

По нападите, бројни згради низ светот беа обоени во светла со боите на француското знаме, меѓу кои и: Сиднејската опера, Си-Ен кулата во центарот на Торонто, Сенатот во Мексико, Националната галерија во Лондон, како и зградата во Скопје каде се сместени Археолошкиот музеј, Државниот архив и Уставниот суд.

* Бранденбуршка порта во БерлинБранденбуршка порта во Берлин
* ЦН Тауер во ТоронтоЦН Тауер во Торонто
* Зградата во Скопје, каде се сместени Археолошкиот музеј, Државниот архив и Уставниот суд.Зградата во Скопје, каде се сместени Археолошкиот музеј, Државниот архив и Уставниот суд.
* Национална галерија во ЛондонНационална галерија во Лондон
* Небесна Кула во ОклендНебесна Кула во Окленд

Наводи
------

1. 1 2  „Soudain, l'une des bombes explose en plein match". *20 minutes* (француски). Посетено на 14 November 2015. On entend clairement, sur cette vidéo, la détonation de 21h16
2. ↑
3. ↑  „ISIS claims responsibility of Paris attacks". CNN. Посетено на 14 November 2015.
4. ↑  „L'organisation État islamique revendique les attentats de Paris" (француски). France 24. 14 November 2015. Посетено на 14 November 2015.
5. ↑  „ISLAMIC STATE RELEASES OFFICIAL STATEMENT: 'WE DID IT AND PARIS IS JUST THE START OF A STORM'". DiscloseTv. 14 November 2015. Архивирано од изворникот на 2015-11-16. Посетено на 14 November 2015. Укажано повеќе од еден `|accessdate=` и `|access-date=` (help)
6. ↑  Nossiter, Adam; Breeden, Aurelien; Clark, Nicola (14 November 2015). „Paris Attacks Were an 'Act of War' by ISIS, Hollande Says". *The New York Times*. Посетено на 14 November 2015.
7. ↑  „Paris attacks latest". *The Telegraph*. Посетено на 15 November 2015.
8. ↑  BBC staff (November 16, 2015). „Paris attacks: Police seek 'dangerous' Salah Abdeslam". BBC. Посетено на 16 November 2015.
9. ↑
10. ↑
11. 1 2  „Paris shootings: Casualties in city centre and explosion at the Stade de France". BBC News. 13 November 2015. Посетено на 13 November 2015.
12. ↑  „Paris shootings and explosions near the Stade de France kill 18". BBC News. 13 November 2015. Посетено на 13 November 2015.
13. ↑  „архивска копија". Архивирано од изворникот на 2015-12-09. Посетено на 2015-11-16.
14. ↑  Stanglin, Doug (13 November 2015). „At least 46 dead in attacks in central Paris". *USA Today*. Посетено на 13 November 2015.
15. ↑
16. 1 2  „Paris attacks: What we know". BBC News.
17. ↑
18. ↑
19. ↑  „Ein Deutscher bei Attentaten von Paris getötet".
20. ↑  Agnese Ananasso. „Strage Parigi, i parenti: Valeria Solesin tra le vittime del teatro Bataclan". *Repubblica.it*.
21. ↑
22. ↑